ལྟར་སྣང་གི་མང་གཙོ་དང་རིག་གཞུང་སྲུང་སྐྱོབ།འཛམ་གླིང་ཞི་བདེ།སྨྲ་བརྗོད་རང་དབང་།འགྲོ་བ་ཐུན་མོང་གི་རང་དབང་ཐོབ་ཐང་ཞེས་པ་ནི་ཚིག་ཇ་དང་ཨ་རག་འཐུང་སྐབས་ལྟ་བུའི་སྣང་བ་སྐྱིད་བྱེད་ཀྱི་ཆིག་ལབ་ཙམ་ལས།དོན་དུ་སྐད་ཡིག་དང་ཆོས་ལུགས་ལྟ་གྲུབ།དེའི་རྗེས་འབྲང་དང་བཅས་པ་ཤུགས་དྲག་གི་འགལ་འདུའི་བར་འདི་ནས་ཁྱོད་ཤི་ང་གསོན་སྟེ།དམག་ཆེན་གཉིས་པ་ལྟ་བུའི་རིག་གནས་ཀྱི་བཙན་རྒོལ་བྱེད་བཞིན་ཡོད་པ་དང་སྒོར་ཤུགས་ཀྱིས་གཉའ་གནོན་སྤྲོད་ཀྱིན་ཡོད་པས།དེའི་ཁྲོད་ཀྱི་བོད་ཀྱི་སྐད་ཡིག་ནི་ཉེན་ལྡན་སྐད་ཡིག་གི་གྲས་སུ་ཚུད་ཚར་བ་སྟེ།གནམ་བསྐོས་མཉམ་འབྲེལ་རྒྱལ་ཚོགས་ཀྱིས་བོད་ཀྱི་སྐད་ཡིག་གི་གདོང་ལ་འཛུབ་མོ་ཀེར་ནས་ཁྱོད་ནི་འཆི་ལ་ཉེའོ་ཞེས་ཉེན་བརྡ་དང་བཅས།ནད་པ་ཚབ་ཆེན་དང་སྨན་པ་མཁས་པ་འཕྲད་པ་ལྟ་བུའི་ཁོ་ཐག་བཅད་ཚར་བ་མ་ཟད།